
Selam alejkum, bila sam hrišćanka koja voli ***[islam](https://pitajucene.com/search/islam/questions/ "Pretraži pitanja o Islamu")*** i koja je želela da bude muslimanka, ali zbog sredine u kojoj sam živela nisam imala hrabrosti. Upoznala sam muslimana preko interneta i desilo se da mi izjavi ljubav, obeća ***[brak](https://pitajucene.com/search/Brak/questions/ "Pretraži pitanja o braku")***, ali niko drugi to nije znao, tj. nije bilo svedoka. Bio je iz druge zemlje pa sam slagala moje da idem zbog posla. Preko skype-a sam im javila da se udajem. Pokrivam se jer sam volela hidžab još kao hrišćanka. Počinjem da obavljam 5 dnevnih namaza i da učim o islamu. Saznajem da sam trudna. Saznajem da čovek koga smatram svojim mužem ima ženu koja još doji dete, ali koja nije muslimanka. Upoznajem je, a nekoliko dana kasnije i ona počinje da nosi maramu, a neko vreme kasnije da klanja. Zanima me da li je moj brak validan ako uzmemo u obzir da nije bilo svedoka, da su moji saznali kad sam se već rešila na taj korak, da nije bilo nekog upriličenja događaja (mada ako svadba ne može da bude ***[halal](https://pitajucene.com/search/halal/questions/ "Pretraži pitanja o halalu")***. tj. bez ***[haram](https://pitajucene.com/search/haram/questions/ "Pretraži pitanja o haramu")*** hrane i pića bolje i da nema svadbe)? Molim vas, odgovorite mi, jer se kajem za svoje grehe i trudim se da Allah, dž.š., bude zadovoljan sa mnom, pa me zanima da li je ovaj brak ispravan. Da dodam da nije bilo ni opštinskog venčanja, samo obećanje između njega i mene. Allah Vas nagradio!


* 
* 
* 
* 
* 
* 
* 

 
Nemuslimanka i dozvola staratelja za brak?

Alejkum selam.


Imam Ibnu Kudame el-Makdisi, rhm., kaže: „Ako se bračni ugovor sklopi uz dozvolu staratelja i dva svjedoka – i sve se to skrije i ne obznani, ili se dogovore da sklapanje braka skriju – to je pokuđeno činiti, ali je ***[brak](https://pitajucene.com/search/Brak/questions/ "Pretraži pitanja o braku")*** ispravan (ne zaboravi! – uz dozvolu staratelja i dva svjedoka, op.prev.). Ovog stava je imam Ebu Hanife i Šafija i Ibnul-Munzir. Tajni brak pokuđenim smatraju Omer, r.a., Urve, Ubejdullah b. Abdullah b. Utbe, Ša’abi, Nafi’ mevla Ibnu Omer, r.a., itd.. ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** Abdul-Aziz, rhm., kaže: Takav brak je ništavan, jer je imam Ahmed, rhm., rekao: „Ali, ako se brak sklopi u prisustvu velijja-staratelja, i dva svjedoka!? Reče: Ne! Sve dok ga ne obznane!!!“ Ovo je ***[mezheb](https://pitajucene.com/search/mezheb/questions/ "Pretraži pitanja o mezhebima")*** imama Malika, rhm., a dokaz im je ono što se navodilo u poglavlju prije ovog.“ (Pogledaj: el-Mugni, 15/38.)


Na vama je obaveza da obznanite vaš brak (što je možda već i učinjeno), na način da vaše komšije, rođaci i prijatelji znaju da ste udati i za koga. Vama oboma je obaveza da sjednete pred nekim od učenih ljudi – imama, daija, i da sklopite šeri’atski bračni ugovor, kojim ćete potvrditi svjedoke bračnog ugovora kao i vjenčani dar. Što se tiče nemuslimanke ili muslimanke bez staratelja – Imam/Sultan je njihov velijj-staratelj i zastupnik u braku. Vaš brak je malo krnjav, ali je ispravan, stoga molite Allaha, dž.š., da vam oprosti za greške i propuste koje ste imali pri ovom činu, te da vam podari berićeta u braku i evladu, a Allah, dž.š., najbolje zna.


Odgovorio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


